สิงคโปร์เผย GDP ไตรมาส 3 ขยายตัว 1.9% ลุ้นปีนี้ขยายตัวเกือบ 2%
สิงคโปร์เผย GDP ไตรมาส 3 ขยายตัว 1.9% ลุ้นปีนี้ขยายตัวเกือบ 2%
25 พ.ย. 2558

กระทรวงเศรษฐกิจและการค้าสิงคโปร์ เปิดเผยว่า ตัวเลขผลิตภัณฑ์มวลรวมภายในประเทศ (GDP) ไตรมาส 3/2558 ขยายตัว 1.9% เมื่อเทียบเป็นรายปี พร้อมกับคาดการณ์ว่า GDP ตลอดปี 2558 จะขยายตัวเกือบใกล้เคียง 2.0%
ทั้งนี้ GDP ไตรมาส 3 ปรับตัวลงจากไตรมาสก่อนหน้าที่ขยายตัว 2%
ส่วนในช่วง 3 ไตรมาสแรกของปีนี้ GDP สิงคโปร์ขยายตัวที่ระดับ 2.2% ซึ่งชะลอตัวลงเมื่อเทียบกับช่วงเวลาเดียวกันของปีที่แล้วที่ระดับ 3.2% เพราะได้รับแรงกดดันจากการชะลอตัวลงของเศรษฐกิจในต่างประเทศ
อย่างไรก็ตาม ทางกระทรวงคาดว่า GDP ตลอดปี 2558 ของสิงคโปร์จะขยายตัวเกือบแตะระดับ 2% โดยคาดว่าเศรษฐกิจยังคงมีความยืดหยุ่นท่ามกลางอุปสรรคที่เกิดขึ้นจากภาวะชะลอตัวในต่างประเทศ
นอกจากนี้ กระทรวงยังประเมินว่า ภาคส่วนต่าง เช่น ภาคค้าปลีก การเงินและประกัน จะยังคงขยายตัวปานกลาง แม้ว่าภาคการผลิตยังคงมีแนวโน้มที่อ่อนแอก็ตาม